《游麻姑山》
明代·王慎中

云出本无心，择栖多奇巘。类予慕真胜，涉趣不知远。

初缘碧涧行，几傍丹崖转。林追去虎踪，蹬蹑飞猿践。

泉流递浅深，岩谷变阴显。濆瀑遇留憩，石床时仰偃。

桂芳洞里秋，霞映山中晚。探异寻前期，入幽忘后反。

神游力不悁，理惬情俱遣。天路如可梯，欲以微官免。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。